Црква „Успение на Пресвета Богородица“ - Дивље

**Успение на Пресвета Богородица** или **Успение Богородичино** — главна црква во скопското село Дивље, Општина Петровец. Му припаѓа на Северноскопското архијерејско намесништво во Скопската епархија на МПЦ - ОА. Црквата е сместена во источниот дел на селото. Црквата е прогласена за Споменик на културата.

## Историја
Изградена е и живописана во 1603–1604 година според натпис на северниот олтарен ѕид. Обновена е во втората половина на XIX век и одново живописана. Старите фрески се делумно разоткриени во 1958 година. Во олтарниот простор, зад преградата на иконостасот е претставено Видението на Петар Александриски, до чиј натпис е откриена и годината на сликање. Ктиторските портрети се на јужниот ѕид. Нивната облека се разликува од онаа на познатите портрети до XIV век. Облечени се едноставно, без украси. Единствен показател за нивниот статус се капата на мажот и шарената капа на сопругата заедно со големите обетки. Макетата на црквата што ја држат во раце е еднокорабна градба, точно иста како изградената. Зографот ги доловил јасно изразените лични црти, за разлика од фигурите на светците, кои следат предопределена предлошка на претстава.

На 2 октомври 1958 година, со Решението бр. 22 од Централниот завод, црквата добила статус на културно наследство. Статусот на заштитена градба бил обновен на 26 февруари 1968 година, со Решението бр. 27/51 од ГЗЗСК.
 
## Архитектура
[мини|лево|220п|[Иконостасот.]]
Храмот е мала еднокорабна градба со правоаголна основа и цилиндричен свод со калкански покрив, изградена од делкан камен без тули и со мала врата. Внатрешноста е лошо осветена. Конаците се мали, веројатно изградени во XIX век.

Во дворот на црквата се наоѓаат камбанаријата, трпезариската градба и неколку гробови.

## Галерија
Надворешноста на црквата и дворот

Uspenie Bogorodicno od Divle2.JPG|Поглед од југ, 2011 година
Uspenie Bogorodicno od Divle3.JPG|Поглед од југозапад, 2011 година
Uspenie Bogorodicno od Divle5.JPG|Камбанаријата и трпезариската градба, 2011 година
Uspenie_Bogorodicno_od_Divle4.JPG|Црквата, 2011
Uspenie_Bogorodicno_od_Divle8.JPG|Црквата, 2011
Црква „Успение на Пресвета Богородица“ - Дивље 02.jpg|Поглед од северозапад, 2023 година
Црква „Успение на Пресвета Богородица“ - Дивље 25.jpg|Поглед од југозапад, 2023 година
Црква „Успение на Пресвета Богородица“ - Дивље 05.jpg|Камбанаријата, 2023 година
Црква „Успение на Пресвета Богородица“ - Дивље 22.jpg|Tрпезариjата, 2023 година
Црква „Успение на Пресвета Богородица“ - Дивље 06.jpg|Црквата, 2023 година
Црква „Успение на Пресвета Богородица“ - Дивље 08.jpg|Црквата, 2023 година
Црква „Успение на Пресвета Богородица“ - Дивље 09.jpg|Предната надворешна фреска со Богородица, 2023 година



Внатрешноста на црквата

Црква „Успение на Пресвета Богородица“ - Дивље 11.jpg
Црква „Успение на Пресвета Богородица“ - Дивље 12.jpg
Црква „Успение на Пресвета Богородица“ - Дивље 13.jpg
Црква „Успение на Пресвета Богородица“ - Дивље 14.jpg
Црква „Успение на Пресвета Богородица“ - Дивље 15.jpg
Црква „Успение на Пресвета Богородица“ - Дивље 16.jpg
Црква „Успение на Пресвета Богородица“ - Дивље 17.jpg
Црква „Успение на Пресвета Богородица“ - Дивље 18.jpg
Црква „Успение на Пресвета Богородица“ - Дивље 19.jpg
Црква „Успение на Пресвета Богородица“ - Дивље 20.jpg



## Поврзано
* Параклис „Св. Петка“
* Параклис „Св. Илија“
* Параклис „Св. Недела“
* Параклис „Пресвета Богородица“
* Северноскопско архијерејско намесништво

## Наводи

## Надворешни врски

Дивље
Категорија:Културно наследство на Македонија во Општина Петровец